Gerli Parmas

Gerli Parmas (sünninimi Gerli Padar; sündinud 6. novembril 1979 UhtnasGerli Padar, Allstarz.ee, vaadatud 31.08.2014.) on eesti laulja ja näitleja, kes esindas 2007. aastal Eestit Eurovisiooni lauluvõistlusel.

Haridus
Gerli Padar on lõpetanud 1997. aastal Haljala KeskkooliEesti kooli ja pedagoogika kronoloogia Koostanud Heino Rannap. Vaadatud 13.11.2023. ning 2015. aastal Tartu Ülikooli ajakirjanduse ja kommunikatsiooni erialal (bakalaureusetöö: "Taavi Rõivase kui poliitiku representatsioon Postimees online'is veebr. 2014 – apr. 2015", juhendaja Ragne KõutsGerli Padari bakalaureusetöö ESTER-is. Vaadatud 06.11.2023.). Aastatel 2001–2002 õppis ta Soome sotsiaaltöö rakenduskõrgkoolis HUMAK (Humanistinen ammattikorkeakoulu) noorsootööd.Andri Maimets. Gerli – päikesest pakatav elu Postimees.ee, 27.08.2005.

Tema peamine muusikaharidus pärineb Rakvere Lastemuusikakoolist, mille ta lõpetas 1994. aastal klaveri erialal. Lisaks on ta õppinud aastatel 1997-1998 Rootsis Gävle džässigümnaasiumis džässi ja omal käel saksofoniAigi Viira. Gerli Padar: "Pigem tuleks asjad otse välja öelda, kui et seljataga rääkida. Mulle meeldib, kui kõik on selge ja läbinähtav." Õhtuleht, 11.02.2012..

Tegevus lauljana
Juba lapsena ilmutas ta elavat huvi nii näitlemise kui ka laulmise vastu. Gerli Padari esimene kaalukam saavutus oli 1994. aasta võit Eesti Televisiooni laste laulusaates "Laulukarussell". Järgmisel aastal osales Padar ETV laulusaates "Kaks takti ette". 1995. aastal võitu ei tulnud, kuid 1997. aastal osales Padar uuesti ning võitis, kui oli saanud kõigilt žürii liikmetelt peale Koit Toome maksimumpunktid.

Laulusolistina esines ta juba 15-aastaselt Haljala varieteesRinnad kui relvad Anne & Stiil / Delfi Lood, 14.01.2002.. Pärast keskkooli õppis Rootsis Gävle džässigümnaasiumis ja töötas kooli kõrvalt lapsehoidjana, seejärel laulis kolm aastat peamiselt Soome-Rootsi laevaliini meelelahutusprogrammis ning sai Soome ansambli Rock Elements solistiks.Jüri Aarma. Gerli Padar: Aeg kord täidab soovid... Maaleht.ee, 14.10.2011.

2005. aasta kevadel korraldas Gerli Padar päris enda ansambli moodustamiseks pillimeeste konkursi, nii sündis ansambel Glive (Taavi Langi – kitarr, Erko Laurimaa – kitarr, Sten Kivistik – basskitarr, Priit Mägi – trummid, Johanna Münter – taustalaulGerli Parmas muusikaportaalis Allstarz.ee. 08.05.2023.). Juulis 2005 ilmus ansambli reklaamsingel "Mental Abuse" ja 2007. aastal esikplaat (CD) "Gerli Padar & Glive". 2009. aastal pakkus ansambel kõneainet näiteks sellega, et esitas ETV meelelahutussaates "Erisaade" "Eurovisiooni"-laulu "Partners in Crime" viisil humoorika kuplee "Käed eemale Maripuust!", mille sõnade autor oli Contra.Laulu "Käed eemale Maripuust!" video YouTube'is. Vaadatud 14.11.2023.

Juulis 2006 osales Padar Türgis lauluvõistlusel Cesme International Song Contest, kus saavutas 14 riiki esindanud võistlejate seas teise koha. Ta esitas seal Eestis varem koos ansambliga Glive tuntuks lauldud laulu "Jorney".Anne Vetik. Gerli Padar tõi nädalavahetusel Türgist lauluvõistluse teise koha Eesti Päevaleht, 18.07.2006.

Alates 2011. aastast oli ta algselt Õllesummeriks loodud ansambli Gerli Padar & The Moon solistHelena-Reet Ennet. Gerli Padar astub lavale bändiga “Gerli Padar & The Moon” Gossip.ee, 14.06.2011.. Ansamblis musitseerisid Taavi Langi – akustiline kitarr, Tõnis Tüür – kontrabass, Madis Zilmer – trummid, Dagmar Oja – taustalaul, Meelis Unt – sopran- ja tenorsaksofon, Andres Raag – kongad ja muu perkussioon. 2012. aastal ilmus ansambli album "Disco kuul" (Eesti 1990. aastate hitid akustilises ja tantsulises võtmes) ja koostöö jätkus aastaid hiljemgi.

2011. aastal osales Gerli Padar Vanemuise teatri korraldatud ABBA loomingu kontserdil "Thank You For The Music", 2013. aastal Michael Jacksoni loomingu kontserdil "Thriller – Tribute To Michael Jackson".Elulugu Gerli Padar-Parmase kodulehel. Vaadatud 06.11.2023. Ta on olnud püsisolist Vanemuise muusikalikontserdisarjas "Memory". Varem on ta muusikalihittidega esinenud ka Vanemuise suvisel "Broadway galal" 2007. aastal ja Andrew Lloyd Webberi juubelit tähistaval galal Saku Suurhallis 2008. aastalAigi Viira. Maarja-Liis ja Gerli pelgavad Webberi lugude kõrgeid noote Õhtuleht, 17.10.2008..

2011. aastal pälvis ta eripreemia Jaltas Alla Pugatšova korraldatud muusikafestivalil Crimea Music Fest (esitatud laulud olid Aivar Joonase "Vee ja soola saaga" ja Tina Turneri hitt "The Best").Nataly Koppel. Pugatšova järjekordne krahh: tema lauluvõistlus jäi ära! Ohtuleht.ee, 14.06.2013.

2014. aasta emadepäevaks tõi Gerli Padar & The Moon välja Imre Sooääre laulu "Ema". Laulu "pidulikus pakendis" esiettekanne toimus 9. mail ETV saates "Perepidu", kus Gerli esitas seda koos oma tütre Amanda Rebecaga.Löö kaasa: Gerli Padar kingib emadepäevaks laulu Anne & Stiil / Delfi Lood, 02.05.2014.

2020. aasta märtsis ilmus Gerli Padaril koostöös bluusiansambliga Cathouse Radio singel Kelli Uustani lauluga "Abielunaise bluus", mille esitlus toimus Raadios Elmar.Elmari hommikujutt: Gerli Padar uuest loost "Abielunaise Blues" Raafio Elmar kodulehel, 24.03.2020.

Eurovisioon
pisi|Gerli Padar, 2007
Gerli Padar on osalenud "Eurolaulu" võistlusel neli korda:
 1999. aastal lauluga "Aeg kord täidab soovid". Laul sai 34 punkti ja jäi viimaseks. 
 2002. aastal lauluga "Need A Little Nothing". Laul saavutas kolmanda koha.
 2007. aastal esitas ta Hendrik Sal-Salleri viisi ja Berit Veiberi sõnadele kirjutatud loo "Partners In Crime" ja tantsis laval koos Martin Parmasega. Laul võitis võistluse telefonihääletusel saadud 72 175 häälega ning pääses Eestit esindama 2007. aasta Eurovisiooni lauluvõistlusele. Seal laul aga poolfinaalist edasi ei pääsenud, sest sai 33 punktiga 22. koha.
 Võistlusel "Eesti laul 2018" osales ta koos Eliis Pärnaga, lauldes laulu "Sky". Laul pääses finaali, kuid jäi seal viimaseks.

Tegevus näitlejana
Kutseliste teatrite lavadel on Gerli Padar teinud näitlejarolle alates 1998. aastast, kui ta kehastas Rakvere teatri lavastuses “Vankumatu tinasõdur” Jonnipunni. 2001. aastal mängis ta Gerdat sama teatri lastelavastuses “Lumekuninganna”. 

Sellele on järgnenud töörohke karjäär muusikalinäitlejana. Ta on mänginud peaosa muusikalides "Chess" (Florence, Vanemuine, 2006), "Cabaret" (Sally Bowles, Vanalinnastuudio 2003; Vanemuine 2012), "Sugar ehk Džässis ainult tüdrukud" (Sugar, Vanemuine, 2008) ning peaaegu kõikides Vanemuise teatri Lotte-teemalistes lastemuusikalilavastustes.
pisi|Gerli Padar 2014. aastal Tapa sõjaväelinnakus

Nimiosa "Lotte" lavastustes
Alates 2008. aastast on ta mänginud peaosa ehk koeratüdruk Lottet järgmistes Vanemuise teatris lavastatud "Lotte" muusikalides (lavastaja Ain MäeotsAin Mäeotsa lavastused Vanemuise teatri kodulehel. Vaadatud 06.11.2022.):
 "Detektiiv Lotte" (2008–2015 ja 2019–2021Täna toimus lastemuusikali „Detektiiv Lotte“ 150. etendus Vanemuise teatri kodulehel. Vaadatud 06.11.2023.)
 "Kosmonaut Lotte" (alates 2012)
 "Lotte jõulupidu" (alates 2012)

"Lotte" lavastustega on ta etendusi andnud mujalgi maailmas: Iirimaal, Norras, Hollandis, Belgias, Kanadas ja mitmel pool Ameerika Ühendriikides. Esinemiste jaoks USA-s kirjutas ta ise Janno Põldma ja Heiki Ernitsa Lotte lugude põhjal ingliskeelse monolavastuse, mida saatsid Ernitsa pildid.Lotte rollid Gerli Padar-Parmase kodulehel. Vaadatud 06.11.2023.

Lisaks esietendus 2022. aasta mais Tallinnas Saku Suurhallis Delfi Meedia AS-i korraldatud eriti suurejooneline lavastus "Lotte ja vana õunapuu saladus", mis tavalisele teatrilavale ei mahukski. Lavateoses, kus oli üle saja tegelase, mängis peaosa taas Gerli Padar. Anti kolm etendust.Gerli Padar: Lottena muutun natuke süüdimatuks ERR Menu, 10.05.2022.

2023. aastal antakse Saku Suurhallis lavastusega "Lotte ja kadunud jõuluvana" viis etendust. Tegemist on taas suurejoonelise koguperesõuga, mille on lavastanud Ain Mäeots."Lotte ja kadunud jõuluvana" Piletitasku.ee. Vaadatud 13.11.2023.

"Lotte" viimastes lavastustes lööb alates 2021. aastast laulva näitlejana kaasa ka Gerli ja Martin Parmase tütar Camilla Miranda, kes mängib Lotte väikest õde Roosit ning laulab ja tantsib laval juba paljudes stseenides.Britt Ernewein. Tänane sünnipäevalaps Gerli Padar-Parmas: marru ajab, kuidas teistel kõik kohe meelde jääb, aga mina pean pusima, et saada aru, kumb jalg on vasak, kumb parem 06.11.2023.

Neist lavastustest on välja kasvanud ka paljud muud Gerli Parmase ülesastumised: Lottena on ta olnud mitmesuguste ürituste õhtujuht, üllatanud lapsi sünnipäevadel, esinenud koolides ja lasteaedades; ta tantsib, laulab, meisterdab ja arutleb koos lastega tähtsate ilmaasjade üle. Näiteks Eesti Kontserdi kooliprogrammi kavas “Lotte ja Klausi muusikatund” tutvustab Lotte koos rännukoer Klausiga lastele pille ning esitab tuntud laule Lotte muusikalidest. Kontsert on inspireeritud Janno Põldma ja Heiki Ernitsa loodud Lotte-lugudest ning esitatavad laulud on Priit Pajusaare ja Leelo Tungla sulest, Klausi mängib Toomas Laur. Alates 2009. aastast on tema repertuaari kuulunud sama põhimõttega kava "Lotte ja Bruno muusikatund". Jõulude eel on ta Lottet mänginud lastekavas "Lotte jõuluseiklus", kus Lotte läheb oma põnevate leiutistega päkapikkudele appi jõuluvana kingikotti täitma.

Tegevus telesaadete juhi ja osalisena
2006. aastal juhtis Padar koos Marko Reikopiga saadet "Eurolaul 2006". Samal aastal juhtis ta koos Mikk Sarvega õuesõppimise saadet "Õpiõu" ja osales tantsusaates "Tantsud tähtedega", kus Gerli Padari partner oli võistlustantsija Martin Parmas. Paar jõudis finaali ja saavutas saatesarja kokkuvõttes teise koha.

Paralleelselt tantsusaatega valmistus Gerli Padar osalema lauluvõistlusel "Eurolaul 2007".

2008. aastal juhtis ta koos Mart Sanderiga telesaadet "Tantsud tähtedega".

Alates 2010. aastast juhtis ta kaheksal telehooajal koos Jüri Aarmaga Eesti Televisiooni laulusaadet "Lauluga maale".

2013. aastal osales Gerli Padar TV3 saatesarjas "Su nägu kõlab tuttavalt", kus tema parodeeritavad olid Bläck Rokit, Anastacia, Bonnie Tyler, Jennifer Lopez, Tom Jones, Filipp Kirkorov ja Gunnar Graps.Fotod: Piilu, kuidas näeb Gerli Padar välja šokolaadikarva jume ja afrosoenguga! Kroonika/Delfi, 01.11.2013.

Ta on dubleerinud animafilme (nt "Trollid", 2020; "Laula", 2021) ning juhtinud ajakirjanduspraktika saamiseks aastatel 2011–2014Mitte ainult muusikast 04-09-2022 - Gerli Padar Saade Raadio Elmar kodulehel, 04.09.2023. Raadios Elmar raadiosaateid (nt "Päevapüüdja")Aigi Viira. Gerli Padar: "Pigem tuleks asjad otse välja öelda, kui et seljataga rääkida. Mulle meeldib, kui kõik on selge ja läbinähtav." Ohtuleht.ee, 11.02.2012. 

Salvestisi
 2008 – "Missioon OC15. Taevas pole piiriks" – DVD. Royal Service : Marketing Communication Alliance, 2008 (seikluslik rokkooper ühes vaatuses, helilooja Elmar Liitmaa, laulutekstide autor Leelo Tungal, stsenarist Agu Uudelepp, lavastaja Mart Mikk)
 2012 – "Lauluga maale" 2012. aasta valitud laulud – DVD. Tallinn, Maaleht, 2012 (saatejuhid Gerli Padar ja Jüri Aarma, režissöörid Jaanus Nõgisto ja Sten Lukas, produtsent Valdur Sepp)

Isiklikku
Gerli Padar on sündinud muusikute peres. Ta abiellus 2001. aastal soomlase Aki Harjannega. Nende tütar on 2004. aastal sündinud Amanda Rebeca, kes tegeleb võistlustantsuga. Paar lahutas abielu 2006. aasta suvel.Gerli Padar õnneharjal Kroonika/Delfi, 02.10.2007. 

2006. aastast on Gerli elukaaslane olnud toonane võistlustantsija ja praegune tantsutreener Martin Parmas, kellega ta tutvus Kanal 2 tantsusaates "Tantsud tähtedega". Neil on 2014. aastal sündinud tütar Camilla Miranda. Gerli Padar ja Martin Parmas abiellusid 4. novembril 2022.Klõpsud ⟩ 17 aastat! Gerli ja Martin Parmas tähistasid aastapäeva Postimees/Elu24, 25.08.2023.

Terve pere on olnud tegev Viimsi Golden Dance Clubis: Martin juhi ja treenerina, Gerli kleididisainerina ning tütred tantsijaina.Aigi Viira. Gerli Padar: „Esimestel eluaastatel mu tütar siiralt arvas, et ta ema ongi Lotte.“ Õhtuleht, 06.12.2019. Kui 2008. aastal kolis Gerli Padar koos tütrega Tartusse Martin Parmase juurdeGerli kolis Tartusse Martini juurde Kroonika/Delfi, 06.06.2008., siis 2018. aasta sügisel kolis terve pere Harjumaale Viimsisse.Jaanus Hämarsoo. Uhked fotod | Esimest korda avalikkusele uue kodu ukse avanud Gerli Padar: ma pidin terve elamise Tartus kahe päevaga kokku panema! Kroonika/Delfi, 30.12.2020.

Gerli Padar-Parmase vend on rokklaulja, koos Dave Bentoniga 2001. aastal Eurovisiooni lauluvõistluselt Eestile võidu toonud Tanel Padar.

Viited

Välislingid

 Jaanus Hämarsoo. Uhked fotod | Esimest korda avalikkusele uue kodu ukse avanud Gerli Padar: ma pidin terve elamise Tartus kahe päevaga kokku panema! Kroonika/Delfi, 30. detsember 2020
 Ingrid Veidenberg. Eksklusiivsed fotod | Gerli ja Martin Parmase mõisapulm: me ei jõudnud oodata, millal võib juba oma värsket abikaasat musitada Kroonika/Delfi, 18. november 2022

Kategooria:Eesti lauljad
Kategooria:Eesti näitlejad
Kategooria:Eesti esindajad Eurovisiooni lauluvõistlusel
Kategooria:Sündinud 1979